20. ΝΟΜΟΘ. ΔΙΑΤΑΓΜΑ της 10/11 Μαΐου 1946 Περί τροποποιήσεως και συμπληρώσεως νόμων αρμοδιότητος του Γενικού Χημείου του Κράτους. Άρθρ.1.-1.Επιτρέπεται εις τον Αυτόνομον Σταφιδικόν Οργανισμόν όπως διαθέση μέχρι 31 Αυγ. 1946 απ' ευθείας εις εσωτερικήν κατανάλωσιν, τα παρ' αυτού κατεχόμενα κατά την ισχύν του παρόντος, ποσά οίνων και γλεύκους εκ χλωράς σταφίδος επί καταβολή του νομίμου φόρου καταναλώσεως και λοιπών τελών και δικαιωμάτων, του ισχύοντος κατά την ημέραν της εξαγωγής αυτών εκ του οινοποιείου προς κατανάλωσιν. 2.Η διάθεσις αύτη των ως άνω οίνων και γλεύκους ενεργείται κατόπιν κοινής αποφάσεως των Υπουργών Οικονομικών και Γεωργίας. "3.Παρατείνεται η προθεσμία της διαθέσεως εις την εσωτερικήν αγοράν του ευρισκομένου εις χείρας της Κοινοπραξίας Συνεταιρικών Οργανώσεων Σουλτανίνας, Οίνου προερχομένου εκ σταφίδων, μέχρι 31 Οκτωβρίου του 1946. 4.Εφεξής απαγορεύεται απολύτως η έκδοσις Υπουργικών αποφάσεων κατά τον εν τω άρθρ. 1 τύπον, πάσα δε τοιαύτη απόφασις είναι άκυρος και μη ούσα και η εκτέλεσις αυτής απαγορεύεται". Αι παρ. 3 και 4 προσετέθησαν δια του κυρωτικού Ν.Δ. 576/1948. Άρθρ.2.-1.Κυρούνται αι κάτωθι αποφάσεις του Υπουργού των Οικονομικών, της κυρώσεως αυτών ανατρεχούσης αφ' ης αύται εξεδόθησαν. α΄- θ΄) (Προσωρινής ισχύος). ι΄)Η υπ' αριθ. 4297 της 27.2.46 περί καταβολής της διαφοράς τιμής παραγωγής οινοπνεύματος εκ χαρουπίων από του εκ σταφίδος προς εξίσωσιν της τιμής πωλήσεως του οινοπνεύματος. ια΄- ιγ΄) (Προσωρινής ισχύος). ιδ΄)Η υπ' αριθ. 5053 δις από 18.4.46 περί κατασκευής νέου άμβυκος χωρητικότητος μέχρι 130 χιλιογράμμων υπό αμπελοκτημόνων νέων αμπελοφυτειών, περιφερείας χημικού Παραρτήματος Θεσ/κης. 2.(Κυρούνται προσωρινής ισχύος κοιναί αποφάσεις των Υπουργών Οικονομικών, Γεωργίας και Εφοδιασμού). 